স্লোভেনিয়া জাতীয় ফুটবল দল

স্লোভেনিয়া জাতীয় ফুটবল দল (স্লোভেনীয়: Slovenska nogometna reprezentanca) হচ্ছে আন্তর্জাতিক ফুটবলে স্লোভেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম স্লোভেনিয়ার ফুটবলের সর্বোচ্চ নিয়ন্ত্রক সংস্থা স্লোভেনিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ৩রা জুন তারিখে, স্লোভেনিয়া প্রথমবারের মতো আন্তর্জাতিক খেলায় অংশগ্রহণ করেছে; এস্তোনিয়ার তাল্লিনে অনুষ্ঠিত স্লোভেনিয়া এবং এস্তোনিয়ার মধ্যকার উক্ত ম্যাচটি ১–১ গোলে ড্র হয়েছে। ১৬,০৩৮ ধারণক্ষমতাবিশিষ্ট স্তোজিৎসে স্টেডিয়ামে জমায়ৎসেকি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় স্লোভেনিয়ার প্রেদোসলিয়েে অবস্থিত। বর্তমানে এই দলের ম্যানেজারের দায়িত্ব পালন করছেন মাতিয়াজ কেক এবং অধিনায়কের দায়িত্ব পালন করছেন আতলেতিকো মাদ্রিদের গোলরক্ষক ইয়ান অবলাক। স্লোভেনিয়া এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২ এবং ২০১০ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, উয়েফা ইউরোপীয় চ্যাম্পিয়নশিপে স্লোভেনিয়া এপর্যন্ত মাত্র ১ বার অংশগ্রহণ করেছে, যার মধ্যে সেরা সাফল্য হচ্ছে ২০০০ ইউরোপীয় ফুটবল চ্যাম্পিয়নশিপের গ্রুপ পর্বে অংশগ্রহণ করা। বোশতিয়ান সেসার, বোয়ান ইয়োকিচ, ভালতের বিরসা, মিলিভোয়ে নোভাকোভিচ এবং জলাৎকো জাহোভিচের মতো খেলোয়াড়গণ স্লোভেনিয়ার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১০ সালের অক্টোবর মাসে প্রকাশিত র‌্যাঙ্কিংয়ে স্লোভেনিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ১৯৯৩ সালের ডিসেম্বর মাসে প্রকাশিত র‌্যাঙ্কিংয়ে তারা ১৩৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্লোভেনিয়ার সর্বোচ্চ অবস্থান হচ্ছে ২৮তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "Statistika" [Statistics] (Slovenian ভাষায়)। Football Association of Slovenia। সংগ্রহের তারিখ ৯ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Carlsberg Cup 2002"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  "Cyprus International Tournaments"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  "Oman International Tournament 1999"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  "Oman International Tournament 2000"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  "Malta (Rothmans) International Tournament"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  "Rothmans Tournament 1996 (Malta)"। The Rec.Sport.Soccer Statistics Foundation। সংগ্রহের তারিখ ৩১ জুলাই ২০১৭।  দাপ্তরিক ওয়েবসাইট (স্লোভেনীয়) (ইংরেজি) ফিফা-এ স্লোভেনিয়া জাতীয় ফুটবল দল ওয়েব্যাক মেশিনে আর্কাইভকৃত ১০ মে ২০১৮ তারিখে (ইংরেজি) উয়েফা-এ স্লোভেনিয়া জাতীয় ফুটবল দল (ইংরেজি)